Didysis Sausasis (ežeras)

Didysis Sausasis ežeras () – ežeras, Sūduvos aukštumoje, Vakarų Sūduvos aukštumoje, šiaurės rytų Lenkijoje, Palenkės vaivadijoje, Suvalkų apskrityje, Suvalkų valsčiuje, Vygrių nacionaliniame parke į šiaurę nuo Vygrių ežero. Netoli ežero yra Kreivojo kaimas. Tai distrofinis ežeras, kuriame yra nemažai durpių. Ežero vandenyje beveik nėra kalcio. Ežero apylinkėse gyvena bebrai. Nuo 1985 m. ežeras įtrauktas į gamtos apsaugos teritoriją. Ežero vanduo yra tamsiai rudos spalvos, kurią sukelia augalų liekanos humusas, susidaręs iš aplinkinių miškų spyglių, šakų ir lapų. Ežere ir aplink ežerą auga daug samanų. Ežere trūksta pH, kalcio, fosforo, azoto, natrio ir kalio. Taip pat šiam ežerui būdinga stratifikacija, kai ežero paviršiaus beveik neveikia vėjai dėl aplinkinių medžių ir augalų gausos. Vasarą vandens temperatūros skirtumas 1 m gylyje kartais svyruoja tarp 5-6 laipsnių Celsijaus. Nešvarus ir neskaidrus vanduo neleidžia augti vandens augalijai, 2 metrų gylyje yra labai mažai kalcio todėl negali gyventi moliuskai, nes kalcis reikalingas jų kriauklėms susidaryti. Taip pat auga šios augalų rūšys: kupstinis švylys, Andromeda, spanguolė, apskritalapė saulašarė. Vietomis pakrantėse auga beržai ir pušys.

Taip pat skaitykite 

 Sausasis ežeras

Šaltiniai

 Komisja Standaryzacji Nazw Geograficznych: Wykaz polskich hydronimów. S. 73.

Literatūra

 S. Maciejewski, Po ziemi suwalskiej. Przewodnik turystyczny, Wyd. Hańcza, Suwałki 1994 m.; 
 M. Ambrosiewicz, W. Malinowska, M. Osewski, L. Wesołowksa, Z. Zaborowski, Ścieżka edukacyjna jeziora, Wyd. Wigierski Park Narodowy, Krzywe 2001 m. 

Suvalkų apskrities ežerai
Suvalkų valsčius